Turinys

# Dvimačių objektų konvertavimas į kreives, daugiakampius ir trimačius objektus

Galite dvimačius objektus konvertuoti sukurdami skirtingas figūras. „LibreOfficeDev“ gali konvertuoti dvimačius objektus į šiuos tipus:

- Kreivę Bezjė kreivių pagrindu

- Daugiakampį

- Trimatį objektą su šešėliais ir apšvietimo šaltiniu

- Trimačio objekto posūkį su šešėliais ir apšvietimo šaltiniu

### Dviejų tipų trimačius objektus

- Būsenos juostoje rodoma „Pažymėtas: trimatis vaizdas“. Trimatis vaizdas sudėliota iš objektų, kurie turi tris matmenis x, y ir z. Pavyzdžiui, objektai įterpti naudojantis trimačių objektų mygtukų juosta, stačiakampiais, elipsėmis ar tekstu, kuris sukuriamas naudojantis Stačiakampio, Elipsės ar Teksto mygtukais Braižymo juostos kairėje ar bet kokios sukurtos figūros ir konvertuotos į trimačius objektus naudojantis komanda „Konvertuoti“ → „Į trimatį“. Šie trimačiai vaizdai gali būti įterpiami (spustelėjus F3), o objektai gali būti pasukami trimatėje erdvėje. „Microsoft Office“ neatpažįsta šių trimačių objektų. Eksportuojant trimačius vaizdus į „Microsoft Office“ formatus, jų momentinė kopija eksportuojama į bmp. Trimatė erdvės priemonės yra ir diagramose.

- Būsenos juostoje rodoma „Pažymėta figūra“. Sukurtos figūros gali būti peržiūrimos ir dvimatėje ir trimatėje būsenoje. Kiekvieną kartą galite perjungti būsenų peržiūrą. Jei norite sukurti figūrą, galite naudoti „Įprastas figūras“ arba „Simbolių figūras“ ir mygtukus, esančius Braižymo mygtukų juostoje. Sukurtas figūras galite keisti naudodami trimačių nuostatų juostą. Tačiau negalite formuoti trimačių vaizdų, apšviesti daugiau nei vienu šviesos šaltiniu, sukurti atspindžių. Taip pat yra ir daugiau apribojimų. Galite konvertuoti į trimatį vaizdą, bet tuomet jos pakeičia būseną ir nebegali būti „Įprastomis figūromis“. Dvimatės ir trimatės įprastos figūros gali būti eksportuojamos ir importuojamos į „Microsoft Office“ formatus.

### Konvertuoti objektą į kreivę:

1. Pasirinkite dvimatį objektą.

2. Spustelėkite dešinį pelės klavišą ir kontekstiniame meniu pasirinkite Konvertuoti → Į kreivę.

Jei norite keisti objektą, spustelėkite mygtuką Taškai Grafikos objektų juostoje ir tempkite valdymo taškus. Taip pat galite tempdami valdymo taškus keisti objekto kreivumą.

### Dvimačio objekto konvertavimas į daugiakampį:

1. Pasirinkite dvimatį objektą.

2. Spustelėkite dešinį pelės klavišą ir kontekstiniame meniu pasirinkite Konvertuoti → Į daugiakampį.

Jei norite keisti objektą, spustelėkite mygtuką Taškai Grafikos objektų juostoje ir tempkite valdymo taškus.

### Dvimačio objekto konvertavimas į trimatį:

1. Pasirinkite dvimatį objektą.

2. Spustelėkite mygtuką Ištempimas Grafikos objektų juostoje arba spustelėkite dešinį pelės klavišą ties objektu ir kontekstiniame meniu pasirinkite Konvertuoti → Į trimatį.

Jei norite koreguoti trimačių objektų savybes, naudokite mygtukų juostų Linijos ir užpildas ir Trimačio vaizdo nuostatos komandas.

Jei norite tekstą konvertuoti į trimatį vaizdą, pasirinkite mygtuką Dekoratyvusis tekstas Grafikos objektų mygtukų juostoje.

### Dvimačio objekto konvertavimas į trimatį sukinį:

Trimatis sukinys sukuriamas sukant pasirinktą objektą apie jo vertikalią ašį.

1. Pasirinkite dvimatį objektą.

2. Spustelėkite dešinį pelės klavišą ir pasirinkite Konvertuoti → Į trimatį sukinį

Jei norite koreguoti trimačių objektų savybes, naudokite mygtukų juostų „Linijos ir užpildas“ ir „Trimačio vaizdo nuostatos“ komandas.

Galite pasukti dvimatį objektą prieš sukurdami sudėtingesnę figūrą.

Susijusios temos

Kreivių braižymas

Kreivių taisymas

Taškinės grafikos konvertavimas į vektorinę grafiką

Teksto ženklų konvertavimas į braižybos objektus

Paremkite mus!