Turinys

# dBASE formato failų importavimas ir eksportavimas

Jūs galite atverti ir išsaugoti duomenis dBASE formatu ( prievardis *.dbf) „LibreOfficeDev“ Duomenų bazėje arba skaičiuoklės dokumente. „LibreOfficeDev“ Duomenų bazėje yra dBASE duomenų bazės aplankas, kuriame laikomi visi failai su .dbf prievardžiais. Kiekvienas failas priklauso lentelei duomenų bazėje. Visos formulės ir formatavimai prarandami atveriant arba saugant dBASE failą iš „LibreOfficeDev“.

## dBase failo importavimas į skaičiuoklės dokumentą

1. Pasirinkite Failas → Atverti.

2. Suraskite *.dbf failą kurį norite importuoti.

3. Spustelėkite mygtuką Atverti.

   Importuoti dBASE failądialogo langas atsivėrė.

4. Spustelėkite mygtuką Gerai.

   dBASE failas atsiveria kaip naujas Skaičiuoklės dokumentas.

   Jei norite išsaugoti skaičiuoklės dokumentą kaip dBASE failą, nekeiskite ir neištrinkite pirmos importuoto failo eilutės. Šioje eilutėje yra informacija, reikalinga dBASE duomenų bazei.

## dBase failo importavimas į Duomenų bazės lentelę

„LibreOfficeDev“ Duomenų bazės lentelė yra saitas į jau egzistuojančią duomenų bazę.

1. Pasirinkite Failas → Naujas → Duomenų bazė.

2. Failo pavadinimo laukelyje Išsaugoti kaip dialogo lange, įveskite duomenų bazės pavadinimą.

3. Spustelėkite mygtuką Išsaugoti.

4. Duomenų bazės tipo laukelyje Duomenų bazės savybių dialogo lange pasirinkite „dBASE“.

5. Spustelėkite mygtukąToliau.

6. Spustelėkite mygtuką Baigti.

7. Nustatykite katalogo, kuriame yra dBASE failas, vietą ir spustelėkite mygtuką Gerai.

8. Spustelėkite mygtukąIšsaugoti.

## Skaičiuoklės dokumento išsaugojimas dBASE formatu.

1. Pasirinkite Failas → Įrašyti kaip.

2. Failo formato laukelyje, pasirinkite „dBASE failas“

3. Failo pavadinimo laukelyje įveskite dBASE failo pavadinimą.

4. Spustelėkite mygtuką Išsaugoti.

Tik esamo lakšto duomenys bus išsaugoti.

Susijusios temos

Duomenų importas ir eksportas duomenų bazių rengyklėje „Base“

Duomenų importas ir eksportas tekstu

Paremkite mus!